सत्तारुढ नेपाल कम्युनिस्ट पार्टी (नेकपा) का अध्यक्ष एवं पूर्व प्रधानमन्त्री पुष्पकमल दाहाल ‘प्रचण्ड’ भारतको चार दिने भ्रमण पूरा गरी आज स्वदेश फर्केका छन् ।उनले भ्रमणमा भारतीय प्रधानमन्त्री नरेन्द्र मोदीसहित उच्चस्तरीय राजनीतिक नेतृत्वसंग भेटवार्ता गरेका थिए । त्रिभुवन अन्तराष्ट्रिय विमानस्थलमा संचारकर्मीमाझ उनले भ्रमण सफल रहेको दावी गरे । भारतसँग विगतमा गरिएको सहमति कार्यान्वयनका लागि आवश्यक वातावरण बनाउन आफूले गरेको भ्रमण सफल रहेको प्रचण्डकाे भनाई छ ।प्रचण्डले भारत बसाईका क्रममा प्रधानमन्त्री मोदी, विदेश मन्त्री सुष्मा स्वराज, गृहमन्त्री राजनाथ सिंहलगायतसंग उच्चस्तरीय राजनीतिक भेटवार्ता गरेका थिए । भेटमा भारतीय नेताहरुले नेपालको समृद्धि र विकास चाहेको पाएको प्रचण्डले बताए । अर्को प्रसंगमा उनले मन्त्रीमण्डल हेरफेरको विषय प्रधानमन्त्री ओलीले भने अनुसार नै हुने पनि स्पष्ट पारे । प्रधानमन्त्री ओलीले ‘मन्त्रीमण्डल हेरफेर नगर्ने’ भनि दिएको अभिव्यक्तिबारे संचारकर्मीहरुले जिज्ञासा राखेपछि उनले प्रधानमन्त्रीको भनाई अनुसार नै हुने प्रतिक्रिया दिए ।चार दिनको भारत बसाईपछि अध्यक्ष दाहाल आगामी असोज १ गते चीन भ्रमणमा जाँदैछन् ।
सुदुरपश्चिम प्रदेशमा पेट्रोलियम पदार्थको आपुर्ती सहज बनाउन निगम क्षेत्रिय कार्यालय धनगढीलाई मुख्यमन्त्री भट्टको निर्देशन